නූස් හා සිහින් සිරුරකින් යුතු, කාකි ඇඳුමකින් සැරසී සිටි පොඩි ඉස්සේර්ගෙන් අව්නිට ලැබුණේ අනුග්‍රහශීලී පිළිගැනීමකි. අව්නිගේ හැසිරීම, පෙනුම, දේශපාලනය පිළිබඳ ප්‍රායෝගික දැනුම නිසා තමා ඔහු අගය කරන බව ඉස්සේර් පිළිගත්තේය. එනමුත් ඔහුට අත්‍යවශ්‍ය වූ කරුණ නම්, ඒ අවස්ථාවේ අව්නි ඊශ්‍රායලයට පැමිණ සිටියේ කුමන හේතුවක් නිසාදැයි දැනගැනීමයි. පළමු විවාහයේ දියණිය ඈ බලන්නට එන ලෙස කළ ඉල්ලීම නිසා පැමිණි බව අව්නිගේ පැහැදිලි කිරීම විය. කුඩා දැරියක තමා බලන්නට එන මෙන් කළ ඉල්ලීමක් නිසා අව්නි වැනි තානාපති සේවයේ යෙදී සිටින නිලධාරියෙකු විදේශයක සිට හදිසියේ මෙසේ පැමිණෙන්නේ යැයි පිළිගැනීමට අදිමදි කළ බව පෙන්වීය. පළමු විවාහයේ බිරිඳ හා දරුවා ගැනත්, වත්මන් විවාහයේ බිරිඳ ගැනත් විස්තරාත්මක පැහැදිලි කිරීමක් කරන්නට අව්නිට සිදු විය. එවර ඉස්සේර් කෝපයට පත් වූ බවක් පෙන්වා කතාව කෙටියෙන් අවසන් කළ අතර බෙල්ග්‍රේඩ්හි මොසාඩ් ශාඛාවක් පිහිටුවන්නේ නැතැයි ද කියා සිටියේය. අව්නි යුගෝස්ලාවියාවේ වැඩ කටයුතු අවසන් කළ පසු ඔහු මුණගැසීමට බලාපොරොත්තු වෙන බවත් දැන්වීය.
ඉස්‌සේර් සැරසිී සිටි ඇදුම කුමක්ද?
කාකි ඇඳුමකින්